Cuneiform Tablet CCT 2 46b-47a (BM 113560)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-zi-zi-a ú-sá-nim ù a-šur-DUG qí-bi-ma a-na ku-zi-zi-a qí-bi-ma um-ma PUZUR₄.IŠTAR-ma 0.5 ma-na KÙ.KI pá-ša-lam SIG₅ DIRI ša ḫa-ra-an a-lim{ki} i-na ṣé-ri-kà im-dí-DINGIR i-šu u₄-mu-kà e-ta-at-qú a-ḫa-ma 30 ma-na AN.NA <gap> ta-lá-qé-ma i-<gap> <gap> AN.NA 0.5 ma-na KÙ.KI SIG₅ ta-ša-qal a ma-lá ṭup-pé-e-kà ḫa-ru-mu-tim ša-qá-lam qá-bi-a-tí-ni KÙ.KI ša li-bi-kà a ma-lá ṭup-pí-i ša KÙ.KI kà ku-nu-uk-ma a-na a-šur-DUG pí-qí-id-ma lu-ub-lam a-bi a-ta a-na-kam-ma aṣ-ba-at-kà um-ma a-na-ku-ma KÙ.KI ša li-bi-kà šu-qúl um-ma a-ta-ma KÙ.BABBAR 1 GÍN a-na a-kà-li-a lá-šu iš-tí a-šur-ták-lá-ku DUMU a-lá-ḫi-im a-wa-tí a-lá-qé-ma a-lá-ak i-na wa-aḫ-šu-ša-na É.GAL-lúm bu-lá-tí-a ú-ta-ra-ma KÙ.KI ša li-bi-a a-kà-na-kà-ma ú-šé-ba-lá-kum a-na ú-sá-nim qí-bi-ma a-šur-DUG né-eš₁₅-pè-er-tám ša a-bi-ni a-šur-DUG na-áš-a-kum ší-ta-me-ší-ma a-na a-šur-DUG dí-ši